b'\n_START_ARTICLE_\nRichie Cannata\n_START_SECTION_\nKariera\n_START_PARAGRAPH_\nCannata je skupaj z Libertyjem DeVittom, Dougom Stegmeyerjem in Russllom Javorsom tvoril spremljevalno skupino Billyja Joela. Po odhodu iz skupine leta 1981 je odprl studio Cove City Sound Studios v New Yorku. V tem studiu so snemali glasbeni izvajalci kot so Celine Dion, Billy Joel, Jennifer Lopez in Marc Anthony._NEWLINE_V 80. letih je Cannata igral v skupini Tommyja Shawa in je igral na njegovih prvih treh albumih. Konec 80. in za\xc4\x8detek 90. let je sodeloval s Taylor Dane._NEWLINE_Sredi 90. let je Cannata sodeloval z zasedbo The Beach Boys, pri katerih je igral saksofon, pihala in sintetizatorje. Leta 2006 je Cannata znova sodeloval z Joelom in je z njim igral tudi na 12 zaporednih koncertih v Madison Square Gardnu._NEWLINE_Decembra 2013 je zalo\xc5\xbeba Carl Fischer Music izdala u\xc4\x8dno jazzovsko DVD serijo "Improvising and Soloing In The Pocket", ki sta ga posnela Cannata in Sean J. Kennedy. Serija vsebuje knjigo za vse instrumente, vsebuje pa tudi glasbo s Cannatovega solo studijskega albuma Richie Cannata, ki je iz\xc5\xa1el leta 2011. V seriji lahko opazimo Cannato in Julia Fernandeza, kitarista jazz fusion zasedbe Spyro Gyra._NEWLINE_23. oktobra 2014 so bili Cannata, DeVitto, Javors in Stegmeyer (posmrtno), za svoje delo z Joelom, sprejeti v Glasbeno dvorano slavnih Long Islanda.'